****

**ΕΡΓΑΣΤΗΡΙΟ ΔΙΑΧΡΟΝΙΚΗΣ ΜΕΛΕΤΗΣ**

**ΤΗΣ ΕΛΛΗΝΙΚΗΣ ΓΛΩΣΣΑΣ ΚΑΙ ΓΡΑΜΜΑΤΕΙΑΣ**

**«ΝΙΚΟΣ ΚΑΡΟΥΖΟΣ»**

**ΔΕΛΤΙΟ ΤΥΠΟΥ**

Συνεχίζονται την Τετάρτη, 21 Φεβρουαρίου 2018, οι εκδηλώσεις του Εργαστηρίου «Νίκος Καρούζος» για το ακαδημαϊκό έτος 2017-2018, με την προβολή του βραβευμένου στο Φεστιβάλ Θεσσαλονίκης ντοκιμαντέρ «Ημερολόγια Καταστρώματος – Γιώργος Σεφέρης» του Στέλιου Χαραλαμπόπουλου (παραγωγής 2001), όπου ο σκηνοθέτης, με τρόπο αισθητικά άρτιο και κινηματογραφικά πρωτότυπο, επιχειρεί να συζητήσει και να αναδείξει ποικίλες όψεις του σεφερικού έργου.

Η προβολή θα ξεκινήσει στις 19:00, στο Αμφιθέατρο «Νικόλαος Πολίτης» της Σχολής Ανθρωπιστικών Επιστημών και Πολιτισμικών Σπουδών της Καλαμάτας. Είσοδος ελεύθερη.

Μετά το πέρας της προβολής, θα ακολουθήσει συζήτηση του κοινού με τον σκηνοθέτη Στέλιο Χαραλαμπόπουλο.

Επισυνάπτεται η αφίσα για την ταινία.